Държавен вестник, бр. 76, 2019 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  76
7. министърът на финансите.
(3) Член на съвета, както и представлява­
щият Висшия съдебен съвет и министърът 
на правосъдието могат да бъдат замествани 
от оправомощен от тях представител на съ­
ответната институция. 
(4) Съпредседателите на съвета:
1. представляват заедно съвета;
2. ръководят заседанията на съвета, опре­
делят дневния ред и насрочват извънредни 
заседания на съвета;
3. съвместно с министъра на правосъдието 
организират и координират изпълнението на 
решенията на съвета.
(5) За всяко заседание на съвета чрез се­
кретариата се отправя покана за участие до 
председателя на Комисията по правни въпроси 
към Народното събрание и до председателите 
на парламентарните групи. Председателите 
на парламентарните групи могат да посочат 
по един представител – народен представител 
или експерт.
Чл. 7. (1) Членовете на Гражданския съвет 
осъществяват гражданско наблюдение върху 
постигнатия напредък и изпълнението на мер­
ките и дейностите по посочените показатели, 
като дават становища и правят предложения 
пред съвета за повишаване на ефективността.
(2) Членовете на Гражданския съвет мо­
гат да присъстват на заседанията на съвета. 
Членовете на Гражданския съвет могат да 
взаимодействат с други неправителствени ор­
ганизации и с обществеността и да представят 
техни становища по показателите по чл. 2.
(3) Членовете на Гражданския съвет по­
лучават материалите, предназначени за засе­
данието, не по-късно от срока, предвиден за 
членовете на съвета.
(4) Членове на Гражданския съвет са пред­
ставители на юридически лица с нестопанска 
цел, регистрирани за осъществяване на об­
щественополезна дейност, които най-малко 5 
години са работили активно и имат доказан 
опит в областта на превенцията и проти­
водействието на корупцията или съдебната 
реформа, и представители на организациите 
на работодателите, признати на национално 
равнище.
(5) Гражданският съвет включва до 8 чле­
нове. Петима от членовете са представители 
от професионалните организации на съдиите, 
прокурорите и следователите, един предста­
вител на организация с опит в областта на 
превенцията и противодействието на корупци­
ята, един представител на организация с опит 
в съдебната реформа и един представител на 
организациите на работодателите, признати 
на национално равнище.
(6) Участието в Гражданския съвет е на 
ротационен принцип.
(7) Ротацията на членовете на Гражданския 
съвет с изключение на членовете, които са 
представители на професионалните организа­
ции на съдиите, прокурорите и следователите, 
се извършва на една година, като при нея се 
заместват представителите на организацията 
с опит в областта на превенцията и противо­
действието на корупцията, на организацията с 
опит в съдебната реформа и на организацията 
на работодателите, признати на национално 
равнище, освен когато няма подадени нови 
заявления за участие.
(8) Два месеца преди изтичането на едно­
годишния срок на интернет страницата на 
Министерството на правосъдието се отправя 
покана за участие на нови членове в Граж­
данския съвет, като в нея се посочва и срок 
за подаване на документи за участие, който 
не може да бъде по-кратък от 14 дни. 
(9) Ротацията се провежда, в случай че 
заявленията за участие са подадени от канди­
дати, които отговарят на критериите по ал. 4 и 
към момента на подаването на заявленията за 
участие не са членове на Гражданския съвет.
(10) За участие в ротацията се подава съот­
ветен формуляр, утвърден от съпредседателите 
на съвета. Документите за участие се подават 
до секретариата на съвета.
(11) Комисия в състав трима членове, оп­
ределени от министъра на правосъдието, в 
двуседмичен срок от изтичането на срока за 
подаване на документите извършва проверка 
за съответствие с условията по ал. 4. Прото­
колът от заседанието на комисията се обявява 
на интернет страницата на Министерството 
на правосъдието. Протоколът задължително 
съдържа и резултатите от проверката, датата, 
мястото и часа на провеждането на жребия, 
в случай че такъв следва да се проведе. На 
допуснатите до участие се изпращат и инди­
видуални съобщения.
(12) В случай че подадените заявления са 
повече от предвидения в ал. 5 брой членове и 
отговарят на условията по ал. 4, се провежда 
жребий. Жребият се провежда от комисията, 
като могат да присъстват членове на Граждан­
ския съвет, както и допуснатите до участие. 
(13) Поименният състав на Гражданския 
съвет се определя със заповед на съпредсе­
дателите на съвета.
Чл. 8. (1) Министърът на правосъдието оп­
ределя секретар на съвета, който организира 
и обезпечава провеждането на заседанията.
(2) Съветът се подпомага организацион­
но-технически от дирекция „Стратегическо 
развитие и програми“ на Министерството на 
правосъдието, която изпълнява функциите на 
секретариат.
Чл. 9. (1) Органите, на които Конститу­
цията и/или друг нормативен акт възлага 
изпълнението на политики, мерки или дей­
ности по показателите по чл. 2, предоставят 
необходимата информация за осъществяване 
на националния механизъм за мониторинг при